# William Least Heat-Moon

William Least Heat-Moon, també anomenat William Lewis Trogdon (Kansas City, 27 d'agost de 1939) és un escriptor de viatges i historiador estatunidenc d'ascendència irlandesa, anglesa i osage. És autor de diversos bestsellers de topografia i viatges pels Estats Units.

## Biografia

Least Heat-Moon té ancestres mixtes euroamericans i amerindis que es reflecteixen en els seus noms: el nom de la família Trogdon ve del seu llinatge euroamericà i el nom Heat-Moon reflecteix el seu llinatges amerindi i deriva de l'experiència de la seva família en la tribu pseudoameríndia Tribu de Mic-O-Say. El pare de William és Heat-Moon, el seu germà gran és Little Heat-Moon, i ell és per tant Least Heat-Moon. Nascut a Kansas City (Missouri), Least Heat-Moon va créixer a Missouri i estudià a la Universitat de Missouri, on va obtenir la llicenciatura, el màster i el doctorat en anglès, així com una llicenciatura en fotoperiodisme. Era membre del capítol Beta-Theta de Tau Kappa Epsilon, i també va exercir com a professor d'anglès a la universitat.
Actualment resideix a Rocheport (Missouri), una petita vila al comtat de Boone (Missouri), al llarg del riu Missouri unes 10 milles a l'oest de Columbia.

## Obres

Blue Highways, que va estar 42 setmanes en la llista de bestsellers del New York Times en 1982–83, és una crònica d'un viatge de tres mesos de durada per carretera que Heat-Moon va fer al llarg dels Estats Units en 1978 després d'haver perdut el seu treball de mestres i s'havia separat de la seva primera esposa. Explica com va viatjar 13.000 milles, la majoria per les carreteres secundàries (que assenyala sovint en mapes en blau, sobretot al vell estil de l'Atles de Carreteres de Rand McNally), i va tractar d'evitar ciutats. Vivia a la seva camioneta i va visitar ciutats petites, com Nameless (Tennessee); Hachita (Nou Mèxic); i les Bagley (Minnesota) per trobar llocs als Estats Units no tocats per les cadenes de menjar ràpid i carreteres interestatals. El llibre registra trobades memorables a cafeteries de carretera i la recerca d'alguna cosa més gran que ell mateix.
PrairyErth és un relat en mapa topogràfic de la història i poblament del comtat de Chase (Kansas).
River-Horse és un relat d'un viatge de Least Heat-Moon de quatre mesos en bot de costa a costa a través dels Estats Units en què viatjava gairebé exclusivament en vies navegables des de l'Atlàntic fins al Pacífic, amb vora de 5.000 milles seguint els viatges dels primers exploradors com Henry Hudson i Lewis i Clark.
Columbus in the Americas (2002) és la breu història dels viatges de Cristòfor Colom.
Roads to Quoz (2008) és un altres "llibre de carretera," però es diferencia de les seves anteriors obres en el sentit que "no és un llarg viatge per carretera, sinó una sèrie de viatges més curts" fets en els últims anys entre llibres. Robert Sullivan de la New York Times Book Review comentava que Least Heat-Moon celebra "la casualitat i el desordre alegre".
Here, There, Elsewhere (2013) reuneix els relats de viatges de Least Heat-Moon format curt.
An Osage Journey to Europe 1827-1830 (2013) conté els relats de sis osages que van viatjar a Europa en 1827, acompanyats per tres nord-americans; va ser traduït a l'anglès per Least Heat-Moon i James K. Wallace.

## Bibliografia

* Blue Highways: A Journey Into America. Fawcett, 1982. ISBN 0-449-21109-6
* The Red Couch: A Portrait of America. With Kevin Clarke and Horst Wackerbarth. Olympic Marketing Corp, 1984. ISBN 0-912383-05-4
* "A Glass of Handmade." The Atlantic, November 1987.
* PrairyErth (A Deep Map). Houghton Mifflin, 1991. ISBN 0-395-48602-5
* River Horse: The Logbook of a Boat Across America. Houghton Mifflin, 1999. ISBN 0-395-63626-4
* Columbus in the Americas (Turning Points in History). Wiley, 2002. ISBN 0-471-21189-3
* Roads to Quoz: An American Mosey. Little, Brown and Company, October 2008. ISBN 978-0-316-11025-9
* Here, There, Elsewhere: Stories from the Road. Little, Brown and Company, January 8, 2013. ISBN 0316110248
* An Osage Journey to Europe 1827-1830: Three French Accounts. University of Oklahoma Press, October 2013. ISBN 0806144033
* Writing Blue Highways: The Story of How a Book Happened. University of Missouri Press, May 2014. Hardcover, 978-0-8262-2026-4 / E-book, 978-0-8262-7325-3.

## Referències

* ↑ Blue Highways, p. 4.
* 1 2 Sullivan, Robert. On the Road Again, Again, 14 desembre 2008, p. 8.

## Enllaços externs

* (anglès) Ressenya Arxivat 2005-11-13 a Wayback Machine.
* 1983, 1984, 1991 Entrevistes d'audio de William Least Heat-Moon a Wired for Books.org Arxivat 2016-03-03 a Wayback Machine. per Don Swaim
* 1 Entrevista de gener de 2010 amb William Least Heat-Moon per Tom Ashbrook a National Public Radio, On Point
* Booknotes entrevista amb Least Heat-Moon a River-Horse: A Voyage Across America, January 16, 2000. Arxivat de gener 10, 2015, a Wayback Machine.
* In Depth entrevista amb Least Heat-Moon, 7 d'agost de 2005